**Kirjaston yleinen toimintasuunnitelma sähkökatkojen varalle**  29.11.2022

**1. Ennakoidut katkot**

Ilmoituksen saapuminen ennakoidusta sähkökatkosta:

* Viestin saa kiinteistönhoitaja, kirjastopalvelujohtaja ja hänen varahenkilönsä
* Kirjastopalvelujohtajan vastuulla tiedottaa kirjaston sisäisesti puhelimitse vahtimestareita, lähikirjaston osalta suoraan kirjastoa ja Teams-viestillä ja sähköpostilla muita, joita katko koskee
* Viestintä huolehtii poikkeusaukioloaikatiedottamisesta
* Mikäli tieto on riittävän ajoissa, niin tiedottaminen myös verkkokirjaston kautta
* Viestintä laatii uutisen kirjaston toiminnasta sähkökatkojen aikana, otetaan käyttöön tarvittaessa

**Pääkirjasto**

* Tiedon saavuttua tiedotetaan omalle tiimille alkamisajankohdasta.
* *Kuulutukset* aloitetaan ja toistetaan käytettävissä olevasta ajasta riippuen esim.
	+ 30, 15, 10 min ennen kerrotaan lähestyvästä katkosta, alkamisajasta, katkon kestosta, lainaustoimintojen loppumisesta, vessojen ja hissien sulkemisesta.
* Hissit suljetaan tai pääsy estetään viim. 10 minuuttia ennen katkon alkua.
* Lajittelijat ajoissa pois päältä ja sulku palautusluukuille.
* Liikuntarajoitteiset ohjataan ajoissa alakertaan.
* Seurataan tilojen käyttöä, asiakkaiden avuntarvetta ja odotetaan katkoksen loppumista.
* Opastetaan asiakkaita uloskäynneille.
* Ulko-ovien sähkölukot toimivat jonkin aikaa (jopa 2 h) varavirran avulla
* Oville siirtyy henkilökuntaa auttamaan ihmisiä ulos ja sisäänpyrkijöille kerrotaan sähkökatkosta. Toimitaan pelastussuunnitelman linjausten mukaan.

Osastoittain:

* **Toimitaan oman tiimin vanhaa pelastussuunnitelmaa soveltaen.**
* Lopetetaan palvelutoimenpiteet ajoissa, ettei mitään tietokantaprosesseja jää kesken ja tarvittavat koneet ehditään sulkea ajoissa. Suljetaan tietokoneet, automaatit ja vastaavat laitteet.
* Palautuksia voidaan ottaa vastaan kertoen asiakkaille, että aineisto palautetaan myöhemmin.
* Taskulamput esille
* Ollaan valmiina opastamaan asiakkaat ulko-ovelle ja ne, jotka haluavat jäädä kirjastotilaan ohjataan osaston suunnitellulle kokoontumispisteelle. Lapsiasiakkaita ei ohjata ulos ennen kuin on saatu yhteys aikuiseen.
* Kokoontumispisteet: K&T ja Musa Rotundaan, Uudella puolella yleisesti uutistorille, Saagassa myös ikkunoiden luo, Stoorissa myös istuinryhmä ja Tiedossa myös keskialan ikkunanvierustat.
* Vahtimestarit tarkistavat vessat, hissit, uuden puolen kellarin varastot ja vievät opasteet oville. Opastepohjat valmiina (ilman aikaa).
* Tapahtumien osalta toimintatavat ovat tilannekohtaisia ja kirjaston tapahtumasta vastaava henkilö tekee ratkaisut. Ulkopuoliselle taholle tiedotetaan mahdollisimman pian tulevasta katkosta.
* Vessat ja sosiaalitilat ovat vain hätätilanteessa käytettävissä

**Lähikirjastot**

* Lähikirjastoissa toimitaan pääkirjaston toimintatapoja soveltaen, jokaisessa lähikirjastossa on tehty oma tarkempi suunnitelma
* Omatoimikirjastot eivät ole käytössä. Mikäli tiedetään ajoissa, niin omatoimisuus voidaan ennakoidusti sulkea
* Asiakkaat pääsevät ulos myös sähkökatkojen aikana, mutta sisään ei pääse

**Kirjastoautot**

* Jatkavat aikataulun mukaisesti

**2. Ennakoimaton sähkökatko**

**Pääkirjasto:**

* Siirrytään suoraan opastamaan ihmisiä.
* Vahtimestarit tarkistavat vessat, hissit, uuden puolen kellarin varastot ja vievät opasteet oville.
* Vanhan puolen tiimit varmistavat, että kukaan ei ole jäänyt pimeään haparoimaan kellarissa/varastossa. Tämä tehdään ennakoidussakin tapauksessa.
* Virrat pois laitteista, joista sen katkon aikana saa katkaistua.
* Tilojen sulkemiseen voidaan ryhtyä, kun katkoa on kulunut puoli tuntia huomioiden valaistus- ja lämmitysolosuhteet. Paikalla oleva tai tavoitettavissa oleva johtoryhmän jäsen tekee sulkemispäätökset. Pidetään tiimipuhelimet ladattuina kommunikointia varten.
* Asiakkaat opastetaan 5-10 min viiveellä alakertaan. Pääkirjaston alakerta pidetään auki pisimpään.
* Tarkistetaan, onko kerroksissa liikuntarajoitteisia tai muuten alas siirtymisessä apua tarvitsevia. Heille kerrotaan tilanne ja autetaan mahdollisuuksien mukaan.
* Vessat ja sosiaalitilat ovat vain hätätilanteessa käytettävissä

**Lähikirjastot**

* Lähikirjastoissa toimitaan pääkirjaston toimintatapoja soveltaen, jokaisessa lähikirjastossa on tehty oma tarkempi suunnitelma
* Omatoimikirjastot eivät ole käytössä. Mikäli tiedetään ajoissa, niin omatoimisuus voidaan ennakoidusti sulkea
* Asiakkaat pääsevät ulos myös sähkökatkojen aikana, mutta sisään ei pääse

**Kirjastoautot**

* Jatkavat aikataulun mukaisesti

**Pääkirjaston pelastussuunnitelman mukaan tehtävät osastoilla:**

Maaherran kanslia ja uutistori

* Uutistorin yksi päivystäjä tarkastaa lehtisalin ja tarkistaa työtilan.
* Uutistorin toinen päivystäjä tarkistaa maaherran kanslian toisen kerroksen ja tarkistaa tilat, invahissin.
* Café Siriuksen henkilökunnalta kysytään miten he aikovat toimia.

Vastaanotto

* Vastaanoton yksi päivystäjistä tarkistaa studion, toinen kaikki asiakas wc:t ja kolmas lajittelutilan ja vastaanoton työhuoneen.

Saaga

* Saagan päivystäjä tarkistavaa asiakastilan ja kirjateatterin.
* Toinen päivystäjä lasten ja nuorten tiimin työhuoneet ja vaatteiden säilytyshuoneen.

Stoori

* Stoorin päivystäjä tarkistaa nuorten alueen asiakastilan, olohuoneen sekä tiskin takana olevan huoneen koputtamalla.

Tieto-osasto

* Yksi päivystäjistä avaa kierreportaiden poistumistien ketjun, tarkistaa asiakastilan lukuhuoneet ja ohjaa asiakkaat poistumisteille. Toinen päivystäjä tarkistaa 2. kerroksen työtilat, tiimitilan ja henkilökunnan WC:t.

3. kerros

* Yksi henkilökunnasta tarkistaa keittiön ja henkilökunnan wc.t. Toinen työntekijä tarkastaa käytävällä olevat työhuoneet.

Musiikki-osasto

* Päivystäjä tarkistaa kaikki asiakastilat, myös pienen WC:n. Toinen päivystäjä tarkistaa henkilökunnan työhuoneet, tiiminvetäjän huoneen ja henkilökunnan sosiaalitilat 3. kerroksessa.

Kirjallisuus- ja taiteet -osasto

* Toinen päivystäjä tarkistaa kaikki asiakastilat, lajitteluhuoneen ja palvelupäällikön työhuoneen (päivystävä kirjajärjestelijä auttaa), toinen päivystäjä tarkistaa henkilökunnan työhuoneet, parven työhuoneen ja tiiminvetäjän huoneen.
* Vahtimestarit tarkistavat vanhan puolen kellarin ja lehtivaraston.

Vahtimestarit

* Tarkistavat hissit, Aurian kellarin sekä vanhan puolen kellarin.